2023.3.21.
HU
Az Európai Unió Hivatalos Lapja
C 105/17
3.
Megerősítő tanulás Ezen a területen minden olyan kutatás, amely megerősítő tanulási rendszert alkalmazhat az előző két területen leírtakra.
Előnyben részesülnek az olyan új technológiákra vonatkozó kutatási javaslatok, mint pl. a szellemi tulajdon területén alkalmazott mesterséges intelligencia (azaz gépi tanulás, adatelemzés stb.), beleértve a technológia demonstrációját a megfelelő környezetben, a prototípus-készítést és a rendszerszintű demonstrációt.
A tanulmányoknak lehetőleg a védjegyekkel és a formatervezési mintákkal kapcsolatos témákra kell összpontosítaniuk, bár más témák, például a földrajzi árujelzők, a kkv-k, a fogyasztói megközelítések, illetve a szellemi tulajdonnal kapcsolatos képzés és oktatás is ide tartozhatnak.
JOGI NYILATKOZAT: az 1. és a 2.
tétel esetében egyaránt minden kutatási/témakérelemnek a fent említett három általános terület legalább egyikéhez kell kapcsolódnia.
Az EUIPO által kiválasztott végleges témák a Hivatal kiemelt érdeklődésére számot tartó témák közül kerülnek ki (még akkor is, ha azok a 3 terület közül csak egyhez kapcsolódnak).
Az egyes pályázatok értékelése a lenti II. fejezetben leírt, előre meghatározott objektív, átlátható és standard kritériumokon alapul (pl. a pályázat minősége, a pályázók kapacitása, várható hatás, a költségvetési javaslat hitelessége).
Azokat a projekteket veszik figyelembe, amelyek a Hivatal számára a legnagyobb jelentőséggel bírnak.
Ide tartoznak például azok a projektek, amelyek releváns empirikus bizonyítékokat szolgáltatnak a szakpolitikai és üzleti döntéshozók számára, a különféle releváns, szellemi tulajdonra koncentráló projektek vagy adatokkal kapcsolatos kezdeményezések, valamint a kkv-program.
További információ a Pályázati útmutató I. fejezetében található.
2.
Támogathatóság
2.1.
Támogatható pályázók Ez a pályázati felhívás kizárólag az EU 27 tagállamának valamelyikében található egyetemekhez vagy kutatóinté­ zetekhez (állami vagy magánintézmények) kapcsolódó tudományos kutatók számára nyitott.
Állampolgárságuktól függetlenül jogosultak a programban való részvételre (mindamellett EU-s tartózkodási engedéllyel kell rendelkezniük).
A kutatók lehetnek PhD-s hallgatók, doktori címüket már megszerzett kutatók, felsőoktatási intézmények oktatói vagy a tudományos területen tevékenykedő bármely más típusú kutatók.
Pályázatot egy vagy több pályázó is benyújthat.
Kutatónként és felhívásonként csak egy pályázat kerül elbírálásra.
Nem támogathatók azok a közjogi jogi személyek, amelyek az ezzel a felhívással megegyező célkitűzéseket szolgáló más finanszírozási intézkedések, például együttműködési programok keretében az EUIPO-tól pénzösszegekben vagy támogatásban részesülnek (pl. nemzeti és regionális szellemi tulajdoni hivatalok vagy nemzetközi szervezetek). 2.2.
Támogatható tevékenységek Kutatási tanulmányok a szellemi tulajdonnal és információs technológiákkal kapcsolatos témákról, a pályázati felhívás témaleírásában meghatározottak szerint.
A projekt maximális időtartama a támogatási megállapodás aláírásától számított 12 hónap.
További információ a Pályázati útmutató II. fejezetében található.
3.
Kizárási és kiválasztási szempontok A pályázók nem lehetnek olyan helyzetben, amely az Unió általános költségvetésére alkalmazandó pénzügyi szabályokról szóló rendeletben meghatározottak szerint kizárja őket a részvételből és/vagy a támogatás odaítéléséből.
A pályázóknak kellő pénzügyi és működési kapacitással kell rendelkezniük a javasolt tevékenységek elvégzéséhez.
A benyújtandó igazoló dokumentumokkal kapcsolatos további részletekről a Pályázati útmutató II. fejezetében tájékozódhat.
4.
Odaítélési szempontok A támogatható pályázatok értékelésére vonatkozó odaítélési szempontok szerint összesen 100 pontot lehet elérni az alábbi súlyozás alapján: